English: I'm standing this afternoon and I'm agreeing with a lot of what's been said by Members across the Chamber. We all have experience among constituents, and we actually have a father who has identified here experiencing his own situation. If you know Hefin David, you will know that he is telling it from the heart, and telling it as it is. We need to ensure that the services are right. Let's not hide from the fact that services are not working fully totally. I keep getting constituents coming to see me explaining the difficulties they're facing. They're facing challenges and barriers. They are exhausted, they are shattered and tired. They're going to deal with their children. They're going into the school to try and fight for their children. They're going into the education system to fight for their children, and some of those children are now adults as well. Employment issues are still to be addressed. But we are moving forward; the autism report highlights there is progress. Now, regarding the inconsistencies, I fully understand why there are inconsistencies because when that was produced in April, the service in my area wasn't even up and running. It's only been up and running since April, and I've met with the lead. When we talk about the Bill, because it's in there, I voted against it; Paul Davies knows my views very heavily. But I looked at the expert advice, I looked at the opinions from various doctors and royal colleges and, actually, having spoken to the lead of the autism services in my area, who is a parent of autistic children herself, she said that the Bill was wrong. It wouldn't have worked. So, in a sense, you can do emotional arguments, but people don't want emotional arguments - they want results and they want support. And that's where we're failing, I think, in one sense: how do we ensure the support is there on a timely basis? And that's what this really is about. We shouldn't be trying to put it - I don't want to criticise it, but we should be ensuring that, when we have our constituents coming in, when they're coming to us with anyone who has an autistic member of their family, whether it be a child or a sibling, we should be able to ensure that they are getting the support they need. And they shouldn't have to fight for it. That's the battle we've got to fight here. Sometimes, that's addressing the public bodies and making sure the public bodies are delivering those services. One parent this week came to see me, and the child was diagnosed as autistic - so the diagnosis is there - and has a statement, but the local authority is still not delivering on the needs of that child, who is going into full-time education in September, and really they need one-to-one support because that's what's been said both by the assessment and the school he's currently in. That's the mechanism, that's the area we need to focus on. Let's deliver the services that these people need, make sure that they're getting it. And that means we have to make sure we deliver the right criteria - [ Interruption.] - yes, funding, I totally agree, you can't deliver some of those services without funding, but we need to focus on what they need to ensure that their families and those individuals with autism can get the life they should have.
Welsh: Rwy'n sefyll y prynhawn yma ac rwy'n cytuno â llawer o'r hyn a ddywedwyd gan Aelodau ar draws y Siambr. Mae gan bob un ohonom brofiad ymhlith etholwyr, ac mewn gwirionedd mae gennym dad sydd wedi nodi yma ei fod yn profi ei sefyllfa ei hun. Os ydych yn adnabod Hefin David, fe fyddwch yn gwybod ei fod yn ei ddweud o'r galon, ac yn ei dweud hi fel y mae. Mae angen inni sicrhau bod y gwasanaethau'n iawn. Gadewch i ni beidio â chuddio rhag y ffaith nad yw gwasanaethau'n gweithio'n iawn ac yn llwyr. Rwy'n cael etholwyr yn dod i fy ngweld i egluro'r anawsterau y maent yn eu hwynebu. Maent yn wynebu heriau a rhwystrau. Maent wedi blino'n lân, maent wedi ymlâdd. Maent yn ymdrin â'u plant. Maent yn mynd i mewn i'r ysgol i geisio brwydro dros eu plant. Maent yn mynd i mewn i'r system addysg i frwydro dros eu plant, ac mae rhai o'r plant hynny yn oedolion hefyd erbyn hyn. Mae angen rhoi sylw o hyd i faterion yn ymwneud â chyflogaeth. Ond rydym yn symud ymlaen; mae'r adroddiad awtistiaeth yn dangos bod yna gynnydd. Nawr, o ran yr anghysonderau, rwy'n deall yn iawn pam fod anghysonderau oherwydd, pan gafodd yr adroddiad ei gynhyrchu ym mis Ebrill, nid oedd y gwasanaeth yn fy ardal i'n weithredol hyd yn oed. Dim ond ers mis Ebrill y mae wedi bod ar waith, ac rwyf wedi cyfarfod â'r arweinydd. Pan soniwn am y Bil, oherwydd mae i mewn yno, pleidleisiais yn ei erbyn; mae Paul Davies yn gwybod fy marn yn bendant iawn. Ond edrychais ar y cyngor arbenigol, edrychais ar farn amryw o feddygon a cholegau brenhinol ac mewn gwirionedd, ar ôl siarad ag arweinydd y gwasanaethau awtistiaeth yn fy ardal i, sy'n rhiant i blant awtistig ei hun, dywedodd nad oedd y Bil yn iawn. Ni fyddai wedi gweithio. Felly, ar un ystyr, gallwch wneud dadleuon emosiynol, ond nid yw pobl am gael dadleuon emosiynol - maent am gael canlyniadau ac maent am gael cymorth. A dyna lle'r ydym ni'n methu ar un ystyr, rwy'n credu: sut y mae sicrhau bod y gefnogaeth yno'n amserol? A dyna yw hyn mewn gwirionedd. Ni ddylem fod yn ceisio ei roi - nid wyf am ei feirniadu, ond dylem fod yn sicrhau, pan fydd ein hetholwyr yn dod i mewn, pan fyddant yn dod atom gydag unrhyw un sydd ag aelod awtistig o'u teulu, boed yn blentyn neu'n frawd neu'n chwaer, dylem allu sicrhau eu bod yn cael y cymorth sydd ei angen arnynt. Ac ni ddylent orfod brwydro amdano. Dyna'r frwydr sy'n rhaid i ni ei hymladd yma. Weithiau, mae hynny'n golygu ymwneud â chyrff cyhoeddus a sicrhau bod cyrff cyhoeddus yn darparu'r gwasanaethau hynny. Daeth un rhiant i fy ngweld yr wythnos hon, a chafodd y plentyn ddiagnosis ei fod yn awtistig - felly mae'r diagnosis yno - ac mae ganddo ddatganiad, ond mae'r awdurdod lleol yn dal i fethu cyflawni anghenion y plentyn hwnnw, sy'n mynd i mewn i addysg amser llawn ym mis Medi, ac mewn gwirionedd mae angen cymorth un i un arnynt am mai dyna a ddywedai'r asesiad a'r ysgol y mae ynddi ar hyn o bryd. Dyna'r mecanwaith, dyna'r maes y mae angen i ni ganolbwyntio arno. Beth am ddarparu'r gwasanaethau sydd eu hangen ar y bobl hyn, gwneud yn siŵr eu bod yn eu cael. Ac mae hynny'n golygu bod yn rhaid i ni sicrhau ein bod yn darparu'r meini prawf cywir - [ T orri ar draws.] - ie, cyllid, rwy'n cytuno'n llwyr, ni allwch ddarparu rhai o'r gwasanaethau hyn heb gyllid, ond mae angen inni ganolbwyntio ar yr hyn sydd ei angen arnynt i sicrhau bod eu teuluoedd ac unigolion awtistig yn gallu cael y bywyd y dylent ei gael.